DOI: 10.5279/dk-sa-dda-2003
title: Observa Prøvevalg 1993
title: Observa Political Index Polls, 1993

description: #Observas opinionsundersøgelser:     #-------------------------------     #     #Observa (fra 1990 GfK Danmark) har fra 1967 gennemført undersøgelser af holdninger og livsvaner, dels gennem såkaldte prøvevalg (postale valgpanelsundersøgelser) dels gennem mere omfattende interviewbaserede indstillingsundersøgelser. Prøvevalgsundersøgelserne er foretaget jævnligt i hele perioden (ca. 10 gange hvert år), medens indstillingsundersøgelserne kun blev foretaget kvartalsvist i årene 1969 til 1972. Det lange tidsrum med jævnligt indsamlede, ensartede datamaterialer giver muligheder for forskellige tidsserieanalyser, især hvad angår partipræferencer. Andre emner er sædvanligvis mere flygtigt behandlede pga. de vilkår, hvorunder undersøgelserne er foretaget (de er tilrettelagt med offentliggørelse i dagspressen for øje, det dagsaktuelle har været betonet, og emnerne er begrænset til problemkredse, der lader sig beskrive med et mindre antal spørgsmål). Prøvevalgene gennemførtes indtil udgangen af 1971 for dagbladet Aktuelt og fra 1972 for Morgenavisen Jyllands-Posten. Indstillingsundersøgelserne blev udelukkende gennemført for Jyllands-Posten.     #     #     #Observa Prøvevalg 1993:     #----------------------     #     #I 1993 gennemførte GfK Danmark i alt 11 prøvevalg. Alle spørgsmål herfra er samlet i undersøgelsen DDA-2003: Observa Prøvevalg 1992. Derudover findes de enkelte prøvevalg som DDA-2004 til DDA-2014.     #     #Indholdet af nærværende undersøgelse er her opregnet for hvert     #af prøvevalgene:     #     #DDA-2004 Observa Prøvevalg 1993, første januar-undersøgelse:     #Partipræference; statsministerpræference; regeringspræference; holdning til at nedsætte momsen fra 25% til 20% for at begrænse den dansk-tyske grænsehandel; områder velegnede til at finansiere en sådan sænkning af momsen; holdning til nedsættelse af den kriminelle lavalder; hvad udfaldet af Tamilsagen bør blive; holdning til særdomstole til at undersøge, om ministre og embedsmænd har administreret efter gældende lov; holdning til TV-Avisens nye sendetidspunkt; holdning til et forbud mod dobbeltarbejde og bijobs; udsigterne for 1993 i verden uden for Danmark; holdning til afkriminalisering af prostitution, bordeldrift og handel med hash; om det var på sin plads, at Dronningen i sin nytårstale formanede befolkningen om at opføre sig bedre over for fremmede; om landstræner Richard Møller Nielsen og EM-fodboldholdet bør tildeles Ridderkorset; om Dronningen bør betale skat; stemmeintention ved den kommende folkeafstemning om Edinburgh-aftalen; holdning til oprettelse af specielle lægehuse til narkomaner; om respondenten foretrækker en moms-sænkning eller en nedsættelse af trækprocenten; om Ritt Bjerregaard ud fra et moralsk synspunkt er berettiget til at beholde sin lejlighed; om Ritt Bjerregaard bør være minister i en eventuel kommende socialdemokratisk regering og hvilke poster, hun bør beklæde; holdning til en lov, som forbyder, at man ejer en helårsbolig på mere end to værelser i en kommune, hvor man ikke har folkeregisteradresse; samt faktisk stemme ved EF-folkeafstemningen i 1992.     #     #DDA-2005 Observa Prøvevalg 1993, anden januar-undersøgelse:     #Partipræference; hvem der er leder af den borgerlige opposition; om Erik Ninn-Hansen bør stilles for en rigsret på grund af hans rolle i Tamilsagen; holdning til at nedsætte aldersgrænsen for udskænkning af spiritus til 16 år; vurdering af, om prins Charles bliver den næste konge i Storbritannien; stemmeintention ved den kommende folkeafstemning om Edinburgh-aftalen; regeringspræference; holdning til et forslag om at halvere antallet af folketingsmedlemmer og til gengæld fordoble deres løn; holdning til antallet af ministre i den nye regering og den væsentligste årsag til det nuværende antal ministerposter og deres besættelse; om en række ministerier er overflødige; om Poul Nyrup Rasmussen og Lone Dybkjærs forlovelse har spillet en rolle for optagelsen af Det Radikale Venstre i regeringen; om slægtsforhold inden for regeringen er til fordel eller skade for den demokratiske styreform; om Viggo Fischer og Grethe Fenger Møller bør forlade Folketinget på grund af deres rolle i Tamilsagen; holdning til, at fratrådte ministre modtager ventepenge i to år og holdning til ministres livsvarige pensioner; bedømmelse af Janni Hansen som afløser for Suzanne Bjerrehuus i ''Eleva2ren''; om tilbudet til Ritt Bjerregaard om at blive Trafikminister skyldtes et reelt ønske om at få hende med i regeringen, eller om hun blev tilbudt posten, fordi Poul Nyrup Rasmussen på forhånd regnede med, at hun ville afslå; om Janni Spies-Kjær bærer en væsentlig del af skylden for Spies-koncernens krise, fordi hun har trukket penge ud af koncernen til sig selv; vurdering af Christian Kjærs håndtering af Spies-koncernens problemer; om Janni Spies-Kjær eller Lars Larsen har gjort den bedste indsats inden for den danske charterbranche, og hvem der kommer til at spille den største rolle i de kommende år; foretrukket charterselskab; vurdering af, hvorvidt en række personer anses for at være ''politikere''; samt om den radikale leder Marianne Jelved taler sandt, når hun siger, at forholdet mellem Poul Nyrup Rasmussen og Lone Dybkjær ikke var inde i overvejelserne under indstillingen af de radikale ministeremner.     #     #DDA-2006 Observa Prøvevalg 1993, første marts-undersøgelse:     #Partipræference; statsministerpræference; udenrigsministerpræference; regeringspræference; holdning til indførelse af en motorvejsafgift; om den nuværende regering bør træde tilbage og udskrive folketingsvalg; konsekvenserne hvis regeringen vil forøge de offentlige udgifter; vurdering af Holger K. Nielsen som leder af SF; om SF bør stemme imod regeringen, hvis denne har mistet sit flertal; hvilken af SF''s ledere, der har været bedst til at fremme socialismens sag; om Skattevæsenet beregner skatten korrekt; hvilken af en række betegnelser, der passer bedst på definitionen af en politiker; bedømmelse af udsendelserne ''Super-Chancen'' og af værtinden Katja Andresen; stemmeintention ved den kommende folkeafstemning om Edinburgh-aftalen; vurdering af den danske økonomi, betalingsbalancen, pensionisternes forhold, miljøet og erhvervslivets konkurrenceevne om et år; holdning til en række udsagn om vold og straf; samt tiltaleformerne ''De'' og ''du''.     #     #DDA-2007 Observa Prøvevalg 1993, anden marts-undersøgelse:     #Partipræference; om Dronningen bør træde tilbage, når hun fylder 67 år; holdning til en række påstande om kvinder i TV''s underholdningsprogrammer; om 1. maj fester har overlevet sig selv; stemmeintention ved den kommende folkeafstemning om Edinburgh-aftalen; om Danmark fortsat bør deltage i det internationale Melodi Grand Prix; holdning til en fast forbindelse over Øresund; hyppighed af kirkegang; om kirker også bør kunne anvendes til verdslige formål eller kunne nedlægges, hvis de ofte står tomme; om folkeskolens formålsparagraf bør præcisere, at undervisningen skal foregå på et kristent grundlag; holdning til indførelse af en ombudsmand på en række områder; holdning til indførelse af spiritusforbud i Folketingets restaurant og cafeterier; holdning til anvendelse af radarovervågning ved den dansk-tyske grænse for at imødegå illegale grænseovertrædelser; hvem der bærer hovedansvaret for krigen i det tidligere Jugoslavien; om Danmark bør tage imod flygtninge fra det tidligere Jugoslavien; samt bedømmelse af de enkelte ministres virke.     #     #DDA-2008 Observa Prøvevalg 1993, maj-undersøgelsen:     #Partipræference; om regeringen bør træde tilbage og udskrive valg, hvis den kommer i mindretal; foretrukken leder af Det Konservative Folkeparti; regeringspræference; holdning til et forbud mod dobbeltarbejde og bijobs; holdning til et forbud mod anvendelse af horoskoper og astrologi ved ansættelse af folk; stemmeintention ved folkeafstemningen om Edinburgh-aftalen; om respondenten gør mere for at beskytte huden mod den ultraviolette stråling end sidste år; hvem der er Kristeligt Folkepartis mest fremtrædende politiker; om SF bliver medlem af en regering inden for de næste fem år; om socialismen kan fungere som samfundsøkonomisk model i Danmark; vurdering af de enkelte regeringspartiers indflydelse på regeringens politik; holdning til offentlige tilskud til lukningstruede nærbutikker; holdning til at indføre bødestraf til hundeejere, der ikke fjerner deres hunds efterladenskaber; vurdering af regeringens politik; holdning til, at SAS indgår i et formaliseret samarbejde/en fusion med andre luftfartselskaber og hvordan et samarbejde/en fusion vil påvirke Kastrup Lufthavn; holdning til indførelse af en EF-særskat for at sanere eller nedlægge atomkraftværker i Østeuropa; behandling af affald, der ikke kan genbruges; holdning til forslaget til en ny folkeskolelov med en udelt enhedsskole og fjernelse af niveaudelingen; samt holdning til afholdelse af flere folkeafstemninger om landspolitiske emner og/eller lokale sager.     #     #DDA-2009 Observa Prøvevalg 1993, juni-undersøgelsen:     #Partipræference; stemmeintention ved en hypotetisk folkeafstemning om regeringens skattereform; holdning til rigsretssagen mod Erik Ninn-Hansen; statsministerpræference; vurdering af Poul Nyrup Rasmussens virke som statsminister; regeringspræference; holdning til et forbud mod maskering ved demonstrationer; om myndighederne foretager sig tilstrækkeligt for at sikre forbrugerne mod salmonellabakterier i fødevarer; holdning til Det kongelige Teaters sommerlukning; holdning til et forbud mod kørsel med motorkøretøjer på badestrande; vurdering af kvaliteten af de danske badestrande; holdning til nøgenbadning og topløshed; holdning til fjernelse af momsen på hotelværelser og restaurantbesøg; holdning til afskaffelse af Lukkeloven; om borgere fra andre EF-lande skal kunne købe sommerhus i Danmark; holdning til ordningen med, at indsatte i danske fængsler betaler 100 kr. om dagen under deres ophold; holdning til offentlige tilskud til lukningstruede nærbutikker; holdning til at indføre bødestraf til hundeejere, der ikke fjerner deres hunds efterladenskaber; holdning til anvendelse af myggegift; antallet af værtshuse i Danmark; ting respondenten lægger mærke til og som er en fryd for øjet; behandling af affald, der ikke kan genbruges; holdning til forslaget om at bygge et musik- og teaterhus i København som et vartegn for byen; holdning til reglerne for udgang for indsatte, der afsoner en fængselsdom; oprettelse af et register over asylansøgere; om myndighederne bør tage fingeraftryk af alle udlændinge, der søger asyl; samt sommerferieplaner.     #     #DDA-2010 Observa Prøvevalg 1993, august-undersøgelsen:     #Partipræference; vurdering af Poul Nyrup Rasmussens virke som statsminister; vurdering af, om Poul Nyrup Rasmussen fortsætter som statsminister efter næste valg; statsministerpræference; om regeringen bør udskrive folketingsvalg; om det var rigtigt af Socialdemokratiet at afsætte Svend Auken og vælge Poul Nyrup Rasmussen som partiformand; udenrigsministerpræference; regeringspræference; stemme ved et hypotetisk kommunalvalg den 29. august; om en nedsættelse af arbejdstiden uden lønkompensation er et egnet middel til at bekæmpe arbejdsløsheden; bedømmelse af de Radikales ministre; hvilket regeringsparti, der er mest loyal i regeringssamarbejdet; om Venstre og de Konservative bør slutte sig sammen i et parti; om Uffe Ellemann-Jensen bør være disse to partiers statsministerkandidat; holdning til et forbud mod salg af øl, vin og spiritus på service- og tankstationer; holdning til en total afskaffelse af dødsstraffen i Danmark; holdning til frit skolevalg; om kommunerne bør være forpligtet til at tilbyde modermålsundervisning til indvandrerbørn; holdning til indførelse af en kvoteordning til lystfiskere; holdning til en række udsagn om indvandrere og flygtninge; holdning til familiesammenføring; holdning til straffelovens racismeparagraf; holdning til pant på batterier; holdning til forslaget om at begrænse skraldespandes vægt; holdning til apotekernes monopol på salg af håndkøbsmedicin i bykommuner; om danske soldater bør kunne tvinges til at gøre tjeneste i det tidligere Jugoslavien; holdning til loven om fri abort og til en række begrundelser for at vælge abort; om Danmark bør afstå fra at kræve sin u-landsgæld tilbagebetalt; om straffen for voldsforbrydelser er for mild; holdning til en nedsættelse af den kriminelle lavalder; om den gældende straf for alvorlige lovovertrædelser er krænkende for borgernes retsbevidsthed; samt om Det Konservative Folkeparti ville drage fordel af, at Connie Hedegaard vendte tilbage til dansk politik.     #     #DDA-2011 Observa Prøvevalg 1993, september-undersøgelsen:     #Partipræference; hvilke opgaver, en fagforening skal beskæftige sig med; medlemskab af en fagforening og om udbyttet af medlemskab står mål med kontingentet; vurdering af den borgerlige regering og den nuværende regering på en række områder; faktorer der har størst betydning ved et valg; hvem der bør efterfølge Henning Rasmussen som formand for Folketinget; bedømmelse af Folketingets formænd i nyere tid; om Uffe Ellemann-Jensen bliver statsminister efter næste valg; hvem der bør være ''kronprins'' i Venstre; om Venstre og de Konservative bør optage Fremskridtspartiet i en regering, hvis de tre partier efter et valg opnår flertal; holdning til indførelse af en lov, som påbyder børn og unge at bære styrthjelm på cykel; om det nye EF-direktiv ang. hastighed for knallerter bør gælde i Danmark; holdning til et forbud mod nazistiske og racistiske partier; vurdering af Poul Nyrup Rasmussen versus Uffe Ellemann-Jensen vedrørende image og personlighed; foretrukne rejsemål i Danmark og i udlandet; samt faktorer der er vigtige ved ferierejser.     #     #DDA-2012 Observa Prøvevalg 1993, oktober-undersøgelsen:     #Partipræference; regeringens vigtigste opgaver i den nye folketingssamling; holdning til en række regeringsinitiativer; statsministerpræference; stemme ved et hypotetisk kommunalvalg den 16. oktober; faktorer af vigtighed ved kommunalvalg og amtsrådsvalg; holdning til forskellige former for pasningsgaranti; den forrige versus den nuværende regering vedrørende ansættelse af familie, venner og bekendte inden for det offentlige; hvad der bør ske, hvis regeringen mister sit flertal; hvem der børe være ''kronprins'' i Socialdemokratiet; holdning til regeringens lånegaranti til Færøerne; om den danske regering igen må yde et tilskud til færingernes økonomi inden år 2000; villighed til at betale mere i skat for øget offentlig service på en række områder; stemme ved en hypotetisk folkeafstemning om en særlov for statsløse palæstinensere fra Libanon; vurdering af regeringens ''voldspakke''; samt holdning til at sende delegationer til FN-møder i New York.     #     #DDA-2013 Observa Prøvevalg 1993, november-undersøgelsen:     #Partipræference; bil i husstanden; medlemskab af FDM; holdning til indførelse af en ''køreprøve'' hvert 10. år; vurdering af ændringen af hastigheden på motorveje fra 100 til 110 km/t og holdning til at sætte hastigheden op til 120 km/t; om respondenten i højere grad ville benytte offentlige transportmidler, hvis benzinprisen steg til 10 kr. pr. liter; om den senere tids røre om banker og sparekasser har svækket tilliden til pengeinstitutterne; om skatteminister Ole Stavad bør gå af på grund af hans rolle i forbindelse med den påståede tildeling af et skattefradrag på 173 mill. kr. til Sparekassen Nordjylland som led i overtagelsen af Himmerlandsbanken; om en tilbagetræden bør medføre, at hele regeringen træder tilbage; om respondenten tror, at Poul Nyrup Rasmussen blev orienteret forud for den påståede tildeling af skattefradraget; stormagternes (USAs, Ruslands og Kinas) indflydelse på bevarelse af verdensfreden; statsministerpræference; holdning til et forbud mod, at lokale organisationer yder økonomisk tilskud til lokale kandidaters valgkamp; holdning til folkeafstemninger pr. telefon; vurdering af den kommunale service på en række områder; samt tillid til en række politikere/ledende personligheder.     #     #DDA-2014 Observa Prøvevalg 1993, december-undersøgelsen:     #Partipræference; forventninger til 1994 på en række områder; vurdering af en række personers virke som ''ambassadører'' for Danmark; holdning til indførelse af ''indslusningsløn'' for unge; om det bør være valgfrit at gå på pension, når man har nået den nuværende pensionsalder; statsministerpræference; bedømmelse af de enkelte ministres virke; regeringspræference; hvordan respondenten ville bruge fx 100 kr. mere om måneden efter den nye skattereform; holdning til oprettelse af dødshjælpsklinikker; holdning til et forbud mod PKK (Det Kurdiske Arbejderparti) som politisk organisation i Danmark; tillid til og behov for landets efterretningstjenester; holdning til indførelse af engelskundervisning fra og med 1. klasse; bedømmelse af en række TV-studieværter; foretrukken placering af EF''s miljøagentur; holdning til oprettelse af diplomatiske forbindelser med PLO; holdning til et totalt forbud mod at bære kniv på steder med almindelig adgang; holdning til desertører fra det tidligere Jugoslavien; holdning til indførelse af grønne afgifter på en række varegrupper; om det i det kommende år bliver lettere eller vanskeligere at bo i ejerbolig, i andelsbolig eller til leje; holdning til indførelse af en 4-dages arbejdsuge (med/uden lønkompensation) under forudsætning af, at det kan nedbringe arbejdsløsheden; holdning til en række udsagn om indvandrere og flygtninge; beløb til julegaver; juleskikke; tilbringelse af juleaften; samt holdning til et totalt forbud mod salg af nytårsfyrværkeri.     #     #I prøvevalgene indgår et fast sæt af baggrundsvariable stamoplysninger), som i denne undersøgelse er medtaget for hvert af prøvevalgene. Desuden har DDA samlet hver af disse baggrundsvariable for alle panelets medlemmer for hele året. De gennemgående baggrundsvariable omhandler:     #     #Respondentens køn og fødselsår; antal personer i husstanden samt antal børn og unge; bopæl, boligtype og ejerforhold til boligen; respondentens skolegang og uddannelse, beskæftigelsesmæssige status og stillingsbetegnelse; samt medlemskab af faglig organisation
description: Se abstract
description: See abstract